Γκουίνεθ Πάλτροου

Η Γκουίνεθ Κέιτ Πάλτροου (αγγλικά: Gwyneth Kate Paltrow, αγγλική προφορά: /ˈɡwɪnᵻθ ˈpæltroʊ/, 27 Σεπτεμβρίου 1972) είναι Αμερικανίδα ηθοποιός, τραγουδίστρια"Gwyneth Paltrow Close to Signing Record Deal" March 7, 2011, Rolling Stone"She Acts. She Sings. She Cooks?" April 13, 2011, The New York Times και συγγραφέας μαγειρικής."She Acts. She Sings. She Cooks?" April 13, 2011, The New York Times Έκανε το υποκριτικό της ντεμπούτο στη σκηνή το 1990 και ξεκίνησε να εμφανίζεται σε ταινίες το 1991. Αφού εμφανίστηκε σε αρκετές ταινίες κατά τη διάρκεια της δεκαετίας, η Πάλτροου τράβηξε τα πρώτα βλέμματα πάνω της με τη συμμετοχή της στις ταινίες Seven το 1995 και Έμμα (Emma) το 1996, στην οποία είχε τον πρωταγωνιστικό ρόλο. Η Πάλτροου έγινε παγκοσμίως γνωστή με το ρόλο της στην ταινία Ερωτευμένος Σαίξπηρ (Shakespeare in Love) το 1998, για τον οποίο κέρδισε το Όσκαρ Α' Γυναικείου Ρόλου, τη Χρυσή Σφαίρα καλύτερης Ηθοποιού και δύο βραβεία Σωματείου Ηθοποιών Α' Γυναικείου Ρόλου και Καλύτερου Καστ. Επίσης, έχει κερδίσει ένα Βραβείο Έμμυ Εξαιρετικής Ηθοποιού σε ρόλο Γκεστ Κωμικής Σειράς το 2011 για την ερμηνεία της ως Χόλι Χόλιντεϊ στο επεισόδιο «The Substitute» της επιτυχημένης σειράς Glee του καναλιού FOX.

Το 2005 έλαβε υποψηφιότητα για Χρυσή Σφαίρα Καλύτερης Ηθοποιού (σε Δραματική ταινία) για το ρόλο της στο Proof. To 2008, εμφανίστηκε στην μεγαλύτερη εισπρακτική επιτυχία της καριέρας της, την ταινία Iron Man, ενώ υποδύθηκε ξανά το ρόλο της ως Πέπερ Ποτς στο σίκουελ Iron Man 2 το 2010. Η Πάλτροου είναι επίσης το πρόσωπο του αρώματος Pleasures της εταιρίας καλλυντικών Estée Lauder από το 2005. Ήταν παντρεμένη με τον Κρις Μάρτιν, τραγουδιστή του συγκροτήματος Coldplay. Έχουν αποκτήσει δύο παιδιά, την Απλ και τον Μόουζες. Ακόμη, η Πάλτροου είναι το πρόσωπο της Αμερικανικής μάρκας προϊόντων μόδας Coach, ιδιοκτήτρια της εταιρίας Goop.comGoop και συγγραφέας του βιβλίου μαγειρικής My Father's Daughter: Delicious, Easy Recipes Celebrating Family & Togetherness.My Father's Daughter: Delicious, Easy Recipes Celebrating Family & Togetherness

Πρώτα χρόνια
Η Πάλτροου γεννήθηκε στο Λος Άντζελες της Καλιφόρνια. Είναι η κόρη της ηθοποιού Μπλάιθ Ντάνερ και του κινηματογραφικού και τηλεοπτικού σκηνοθέτη και παραγωγού Μπρους Πάλτροου. Ο πατέρας της ήταν Εβραίος με καταγωγή από Ρώσους ΑσκεναζίτεςDavis, Ivor. Gvinith Paltrow and Her Jewish Heritage. Jewish Family.com. και η μητέρα της είναι Κουάκερος με καταγωγή από Ολλανδούς μετανάστες στην Πενσυλβάνια των ΗΠΑ, ενώ είναι και μακρινή απόγονος λευκών κατοίκων των Μπαρμπέιντος Ευρωπαϊκής καταγωγής. Ο προ-προ-πάππους της Πάλτροου από την πλευρά του πατέρα της, του οποίου το επώνυμο ήταν «Πάλτροβιτς», ήταν ραββίνος στο Νόβογκρουντ της Πολωνίας. Η Πάλτροου έχει έναν μικρότερο αδερφό, τον Τζέικ Πάλτροου και είναι ετεροθαλής ξαδέρφη της ηθοποιού Κάθριν Μένιγκ και δεύτερη ξαδέρφη της Γκαμπριέλ Γκίφορντς, βουλευτή της Αριζόνα.

Η Πάλτροου μεγάλωσε στη Σάντα Μόνικα της Καλιφόρνια, όπου φοίτησε στο σχολείο Crossroads. Στη συνέχεια, φοίτησε στο ιδιωτικό σχολείο θηλέων The Spence της Νέας Υόρκης. Αργότερα, σπούδασε για ένα μικρό χρονικό διάστημα Ανθρωπολογία στο Πανεπιστήμιο της Σάντα Μπάρμπαρα στην Καλιφόρνια. Σύντομα, όμως τα παράτησε για να ασχοληθεί με την υποκριτική. Θεωρείται «υιοθετημένη κόρη» της πόλης Ταλαβέρα ντε λα Ρέινα της Ισπανίας, καθώς όταν ήταν 15 χρονών έμεινε στην πόλη για ένα χρόνο μέσω ενός προγράμματος ανταλλαγής μαθητών και έμαθε να μιλά ισπανικά.Seal, Mark. Mad for Madrid . American Way. June 15, 2004.Profile: Gwyneth Paltrow. uktv.co.uk.

Καριέρα
1990–1995: Πρώτα βήματα
Αφού πέρασε αρκετά καλοκαίρια παρακολουθώντας τη μητέρα της στο Φεστιβάλ Θεάτρου Γουίλιαμσταουν στη Μασαχουσέτη, η Πάλτροου έκανε το επαγγελματικό της ντεμπούτο στη σκηνή εκεί το 1990. Το κινηματογραφικό της ντεμπούτο έγινε με την ταινία Shout το 1991, στην οποία πρωταγωνιστούσε ο Τζον Τραβόλτα.

Πρώτος σημαντικός υποστηρικτικός ρόλος της στη μεγάλη οθόνη ήταν στο δράμα Flesh and Bone του 1993, όπου υποδύονταν την κατά πολλά χρόνια νεότερη κοπέλα του Τζέιμς Καν. Στο πετυχημένο θρίλερ Seven του 1995, υποδύονταν τη γυναίκα του Μπραντ Πιτ, την οποία ο χαρακτήρας του Πιτ είχε συμμαθήτρια στο Λύκειο, αν και στην πραγματικότητα η Πάλτροου είναι εννιά χρόνια μικρότερη του Πιτ. Η ερμηνεία της στην ταινία της χάρισε μια υποψηφιότητα για Βραβείο Satellite. Επίσης το 1995, συμμετείχε στις ταινίες Moonlight and Valentino και Ο Τζέφερσον στο Παρίσι (Jefferson in Paris).

1996–2001: Επιτυχία και αναγνώριση
230px|thumb|upright|Η Πάλτροου στο Διεθνές Φεστιβάλ Κινηματογράφου του Τορόντο του 2000.
Ο πρώτος πρωταγωνιστικός ρόλος της Πάλτροου ήταν στην ταινία Έμμα (Emma) το 1996, για τον οποίο έλαβε διθυραμβικές κριτικές. Το 1998 είχε πρωταγωνιστικούς ρόλους σε αρκετές ταινίες συμπεριλαμβανομένου τις: Απρόσμενος έρωτας (Sliding Doors) και την προσαρμογή του μυθιστορήματος Μεγάλες Προσδοκίες (Great Expectations) του Κάρολου Ντίκενς με τους Ήθαν Χοκ, Ρόμπερτ Ντε Νίρο, Αν Μπάνκροφτ και Κρις Κούπερ. Ακόμη, εμφανίστηκε σε δύο θρίλερ, το Ένοχη Σιωπή (Hush) μαζί με την Τζέσικα Λανγκ και το Ένας τέλειος φόνος (A Perfect Murder), που ήταν εμπνευσμένο από την ταινία Τηλεφωνήστε: Ασφάλεια Αμέσου Δράσεως! (Dial M for Murder) του Άλφρεντ Χίτσκοκ το 1954. Η Πάλτροου συμπρωταγωνιστεί με τον Μάικλ Ντάγκλας ως Έμιλι Τέιλορ, χαρακτήρας βασισμένος σε αυτόν της Γκρέις Κέλι από την αρχική ταινία. Η ταινία έλαβε μικτές κριτικές.

Το 1998, η Πάλτροου πρωταγωνίστησε στην ταινία Ερωτευμένος Σαίξπηρ (Shakespeare in Love), όπου υποδύθηκε την φανταστική αγαπημένη του Ουίλιαμ Σαίξπηρ, τον οποίο υποδύθηκε ο Τζόζεφ Φάινς. Η ταινία είχε έσοδα άνω των 100 εκατομμυρίων δολαρίων στις Ηνωμένες Πολιτείες και η Πάλτροου έλαβε διθυραμβικές κριτικές για την ερμηνεία της. Το περιοδικό Entertainment Weekly σχολίασε: «Το καλύτερο από όλα είναι η Γκουίνεθ Πάλτροου, η οποία, επιτέλους, έχει μια ταινία για να πρωταγωνιστήσει και που η οποία δείχνει τόσο λαμπερή όσο πραγματικά είναι». Η εφημερίδα New York Times σχολίασε το ρόλο της ως: «Η Γκουίνεθ Πάλτροου, στον πρώτο της πρωταγωνιστικό ρόλο, ενσαρκώνει μια ηρωίδα τόσο μαγευτική που σε κάνει να νομίζεις ότι πράγματι έζησε». Η βραβευμένη ταινία Ερωτευμένος Σαίξπηρ (Shakespeare in Love) χάρισε στην Πάλτροου το Βραβείο Σωματείου Ηθοποιών, τη Χρυσή Σφαίρα και το Όσκαρ Α' Γυναικείου Ρόλου, μεταξύ άλλων βραβείων. Η ροζ τουαλέτα Ραλφ Λόρεν που φόρεσε η Πάλτροου στα 71α Όσκαρ, όπου και έλαβε το Όσκαρ της ήταν πολύ δημοφιλής και θεωρήθηκε ότι έφερε το ροζ πίσω στη μόδα.

Το 1999, η Πάλτροου συμπρωταγωνίστησε με τους Τζουντ Λο, Ματ Ντέιμον και Κέιτ Μπλάνσετ στην ταινία Ο ταλαντούχος κύριος Ρίπλεϊ (The Talented Mr. Ripley), η οποία απέφερε παγκοσμίως 80 εκατομμύρια δολάρια και έλαβε θετικές κριτικές.The Talented Mr. Ripley at metacritic.com Έδειξε τις φωνητικές τις ικανότητες στην ταινία Ντουέτα (Duets) του 2000, όπου συμπρωταγωνιστούσε με τον τραγουδιστή Χιούι Λιούις. Τη σκηνοθεσία της ταινίας ανέλαβε ο πατέρας της Πάλτροου. Τον ίδιο χρόνο, η Πάλτροου συμπρωταγωνίστησε με τον Μπεν Άφλεκ στο ρομαντικό δράμα Τυχαία Συνάντηση (Bounce). Το 2001, υποδύθηκε την Μάργκοτ Τένενμπαουμ στην ταινία Οικογένεια Τένενμπαουμ (The Royal Tenenbaums) και συμπρωταγωνίστησε με τον Τζακ Μπλακ στην κωμωδία Βαριά Ερωτευμένος (Shallow Hal), όπου έπρεπε να φοράει μια ειδική στολή βάρους 10 κιλών και έντονο μακιγιάζ.

2002–2007: Πτώση
Μετά το Όσκαρ για το ρόλο της στην ταινία Ερωτευμένος Σαίξπηρ (Shakespeare in Love), οι επόμενες κινηματογραφικές προσπάθειες της Πάλτροου δεν σημειώθηκαν με επιτυχία. Δήλωσε ότι δεν ήταν κατάλληλα εξοπλισμένη για την πίεση που δέχτηκε, οδηγώντας την σε μια σειρά κακών αποφάσεων.. Ακόμη, συμφώνησε με την άποψη πολλών που πιστεύουν ότι η νίκη είναι κατά κάποιο τρόπο κατάρα. Αυτό το διάστημα, η Πάλτροου σπάνια εμφανιζόταν σε ταινίες, έχοντας κάνει διάλειμμα από την καριέρα της για να αφοσιωθεί στην οικογένειά της. Στην εφημερίδα The Guardian, δήλωσε ότι χώρισε την καριέρα της σε ταινίες που της έκανε με γνώμονα την αγάπη και σε ταινίες που τις έκανε με γνώμονα τα χρήματα: Οι ταινίες Οικογένεια Τένενμπαουμ (The Royal Tenenbaums), Proof και Sylvia ανήκαν στην πρώτη κατηγορία, ενώ οι ταινίες Θέα από Ψηλά (View from the Top) και Shallow Hal ανήκαν στη δεύτερη.Brockes, Emma (January 27, 2006). "Where the heart is". The Guardian (London). Retrieved 2010-05-04

Το 2004, πρωταγωνίστησε στην ταινία επιστημονικής φαντασίας Sky Captain: Ο Κόσμος του Αύριο (Sky Captain and the World of Tomorrow) μαζί με τον Τζουντ Λο. Την ίδια χρονιά, αναγνωρίστηκε η προσφορά της στην ψυχαγωγία από την οργάνωση Women in Film Los Angeles με το βραβείο Crystal."Hollywood Women Honor Gwyneth and Mom"  June 21, 2004, People Magazine Το 2005, πρωταγωνίστησε στην ταινία Proof ως η καταθλιπτική κόρη ενός πανέξυπνου και εκκεντρικού μαθηματικού. Η ταινία ήταν βασισμένη στο ομώνυμο θεατρικό έργο, στο οποίο η Πάλτροου υποδυόταν τον ίδιο χαρακτήρα. Οι παραστάσεις έλαβαν χώρα στο θέατρο Donmar Warehouse του Λονδίνου το 2002. Για την ερμηνεία της η Πάλτροου έλαβε τη δεύτερη υποψηφιότητά της για Χρυσή Σφαίρα Καλύτερης Ηθοποιού (σε Δραματική ταινία). Το 2006, είχε ένα μικρό ρόλο στην ταινία Οικογένεια της Συμφοράς! (Running with Scissors) και στην ταινία Διασημότητα (Infamous), στην οποία τραγούδησε το τραγούδι «What Is This Thing Called Love?» του Κόουλ Πόρτερ.

2008–σήμερα: Επάνοδος
Το 2008, συμμετείχε στην ταινία Iron Man ως Βιρτζίνια «Πέπερ» Ποτς, η πιο κοντινή φίλη του Τόνυ Σταρκ, ερωτικό ενδιαφέρον και επιχειρηματική συνεργάτης. Η ταινία Iron Man είναι μέχρι σήμερα η μεγαλύτερη εισπρακτική επιτυχία της καριέρας της, έχοντας έσοδα πάνω από 585 εκατομμύρια δολάρια παγκοσμίως. Η Πάλτροου δήλωσε ότι ήταν διστακτική στο να εμφανιστεί σε μια ταινία με μεγάλο προϋπολογισμό αλλά την έπεισαν ο βασικός πρωταγωνιστής της ταινίας, Ρόμπερτ Ντάουνι Τζούνιορ και ο σκηνοθέτης Τζον Φαβρέο. Ανακαλώντας μια συζήτηση που είχε με τον Ντάουνι, δήλωσε:

Ο Ρόμπερτ με φώναξε και μου είπε, 'Θα διασκεδάσουμε και θα τα πάμε καλά.' Και τότε μου είπε, 'Δεν θες να είσαι σε μια ταινία που ο κόσμος βλέπει;' Τότε σκέφτηκα, 'Ουάου! Πώς θα είναι αυτό το αίσθημα;' Και έχει δίκαιο. Η δημιουργία μιας ταινίας δεν πρέπει να είναι σαν μια αυνανιστική πράξη, αλλά αντίθετα πρέπει να μοιράζεται με άλλους ανθρώπους.

Το 2010, η Πάλτροου ανέλαβε πάλι το ρόλο της ως Βιρτζίνια «Πέπερ» Ποτς στο σίκουελ της ταινίας Iron man, Iron Man 2. Αργότερα το 2010, πρωταγωνίστησε στο μιούζικαλ Εκεί που Είναι η Αγάπη (Country Strong) και ηχογράφησε το τραγούδι Country Strong για το σάουντρακ της ταινίας. Το τραγούδι κυκλοφόρησε στους ραδιοφωνικούς σταθμούς κάουντρι μουσικής τον Αύγουστο του 2010.Paltrow Says Love Don't Let Me Down Empire. December 3, 2009. Στην 83η Απονομή των Όσκαρ, η Πάλτροου ερμήνευσε άλλο ένα τραγούδι από την ταινία, το «Coming Home», το οποίο ήταν προτεινόμενο για Όσκαρ Καλύτερου Πρωτότυπου Τραγουδιού.

Επίσης, εμφανίστηκε στη σειρά Glee του καναλιού FOX ως η αναπληρώτρια καθηγήτρια Χόλυ Χόλιντεϊ, που αντικαθιστά τον χαρακτήρα του Μάθιου Μόρισον όταν αυτός αρρωσταίνει. Στο πρώτο της επεισόδιο, «The Substitute», τραγούδησε το τραγούδι «Nowadays» από το θεατρικό μιούζικαλ Σικάγο με την Λία Μισέλ, το τραγούδι Fuck You του Σι Λο Γκριν και ένα ρεμίξ του τραγουδιού «Singin' In the Rain» και του «Umbrella» της Ριάννα με τον Μόρισον και το υπόλοιπο καστ. Αργότερα, ερμήνευσε το τραγούδι «Fuck You» με τον Σι Λο Γκριν και αρκετές μαριονέτες, τις οποίες παρείχε η Εταιρεία Τζιμ Χένσον στα  Βραβεία Γκράμι του 2010."Cee Lo Green Takes Flight With Gwyneth Paltrow and The Muppets" February 13, 2011, Celebrity Circuit Ανέλαβε το ρόλο της άλλες δύο φορές σε αυτόν τον κύκλο, ερμηνεύοντας το τραγούδι «Do You Wanna Touch Me (Oh Yeah)» του Γκαρι Γκλίτερ, μια ακουστική εκδοχή του τραγουδιού «Landslide» του συγκροτήματος Fleetwood Mac, το τραγούδι «Kiss» του Πρινς και το τραγούδι «Turning Tables» της Αντέλ.

Το 2011, συμπρωταγωνίστησε στο θρίλερ Contagion του Στίβεν Σόντερμπεργκ με τους Κέιτ Γουίνσλετ, Μαριόν Κοτιγιάρ και τους συμπρωταγωνιστές της στην ταινία The Talented Mr. Ripley, Ματ Ντέιμον και Τζουντ Λο.<ref>{{cite news| author=Mike Eisenberg |title=Contagion' footage at CinemaCon is Outbreak Meets Children of Men | url=http://screenrant.com/contagion-steven-soderbergh-cinemacon-mikee-109354/ | work=Screen Rant | date=April 5, 2011 | accessdate=2011-04-24}}</ref> Η ταινία έκανε άνοιγμα στην πρώτη θέση στο Αμερικανικό Box Office για το Σαββατοκύριακο και έλαβε θετικές κριτικές. Το 2012 πρωταγωνίστησε στην ανεξάρτητη ρομαντική κωμωδία Thanks for Sharing με τον Μαρκ Ράφαλο και ανέλαβε πάλι το ρόλο της ως Βιρτζίνια «Πέπερ» Ποτς στην ταινία Οι Εκδικητές, η οποία άνοιξε στην πρώτη θέση με 207,4 εκατομμύρια δολάρια το πρώτο τριήμερο, κάνοντας το μεγαλύτερο άνοιγμα όλων των εποχών. Η Πάλτροου, επίσης, πρωταγωνίστησε σε μια ισπανική ταινία με τον Αντόνιο Μπαντέρας, τα γυρίσματα της οποίας ξεκίνησαν στα τέλη του 2012, η οποία θα κυκλοφόρησε το 2013.

Το 2013, η Πάλτροου ονομάστηκε από το περιοδικό People, Η Πιο Όμορφη Γυναίκα της χρονιάς. Το 2015, συμπρωταγωνίστησε με τον Τζόνι Ντεπ στην ταινία Mortdecai, ενώ την ίδια χρονιά συμμετείχε κι στο τραγούδι των Coldplay, Everglow, το οποίο ήταν μέρος του 5ου άλμπουμ του σχήματος.

Άλλες σημαντικές στιγμές
Η Πάλτροου είναι πρέσβειρα της μη κυβερνητικής οργάνωσης Save the Children, προσπαθώντας να ευαισθητοποιήσει τον κόσμο για την Παγκόσμια Ημέρα Πνευμονίας. Επίσης, είναι μέλος του διοικητικού συμβουλίου της Robin Hood Foundation, μια φιλανθρωπική οργάνωση που προσπαθεί να ανακουφίσει τα προβλήματα που προκαλούνται από τη φτώχεια στη Νέα Υόρκη. Το Φεβρουάριο του 2009, η Πάλτροου έλαβε υποψηφιότητα για Βραβείο Γκράμι για την ανάγνωσή της του κλασσικού βιβλίου με αρκουδάκια του συγγραφέα Μπιλ Μάρτιν Τζούνιορ.

Η Πάλτροου έκανε το ντεμπούτο της στο τραγούδι στην ταινία Ντουέτα (Duets) του 2000, όπου ερμήνευσε το τραγούδι «Cruisin'» του Σμόκι Ρόμπινσον. Το τραγούδι κυκλοφόρησε ως σινγκλ και έφτασε το νούμερο ένα στην Αυστραλία. Η ερμηνεία της στο κλασικό τραγούδι «Bette Davis Eyes» της Κιμ Καρνς έφτασε το νούμερο τρία.

Στην ταινία του 2006, Διασημότητα (Infamous), ερμήνευσε το τραγούδι «What Is This Thing Called Love». Στις 27 Σεπτεμβρίου 2006, η Πάλτροου τραγούδησε με τον ράπερ Jay-Z κατά τη διάρκεια της συναυλίας του στο Royal Albert Hall. Ερμήνευσε το ρεφρέν του τραγουδιού «Song Cry» από το άλμπουμ του ράπερ, The Blueprint. Σε μια συνέντευξή της δήλωσε ότι θα παρευρίσκονταν στη συναυλία αλλά δεν θα τραγουδούσε. Αυτολεξεί δήλωσε: «Είμαι θαυμάστρια του Jay-Z. Είναι ο καλύτερος μου φίλος».Gwyneth Joins Jay-Z Onstage For Birthday Surprise. Access Hollywood. September 29, 2006.

Τον Μάιο του 2005, η Πάλτροου έγινε το πρόσωπο της εταιρίας καλλυντικών Estée Lauder για την προώθηση του αρώματος Pleasures. Εμφανίστηκε στο Σικάγο στις 17 Αυγούστου 2007 για να υπογράψει μπουκαλάκια του αρώματος και στις 8 Ιουλίου 2008 το άρωμα Sensuous της εταιρίας στη Νέα Υόρκη μαζί με τρία άλλα μοντέλα. Η εταιρία Estée Lauder δωρίζει τουλάχιστον 500.000 δολάρια από τις πωλήσεις των αντικειμένων από τη συλλογή Pleasures της Γκουίνεθ Πάλτροου σε έρευνα για το καρκίνο του μαστού. Το 2006, έγινε το πρόσωπο της κορεάτικης μάρκας μόδας Bean Pole International.

 Συγγραφή για μαγειρική και to Goop 
Τον Οκτώβριο του 2007, υπέγραψε να εμφανιστεί στην τηλεοπτική σειρά Spain... on the road Again του καναλιού PBS με τον σεφ Μάριο Μπαράλι. Η σειρά αναδείκνυε το φαγητό και την κουλτούρα της Ισπανίας. Το Σεπτέμβριο του 2008, ξεκίνησε μια εβδομαδιαία ενημερωτική ιστοσελίδα τρόπου ζωής, το Goop, που ενθαρρύνει τους αναγνώστες να «καλλιεργήσουν την εσωτερική τους όψη». Ο τίτλος της ιστοσελίδας προέρχεται από τα αρχικά του ονόματος και του επωνύμου της.Morris, Bob. "Martha, Oprah...Gwyneth?" The New York Times, Sunday. February 22, 2009. Κάθε εβδομάδα, η ιστοσελίδα επικεντρώνεται σε μία πράξη: Φτιάξε, Πήγαινε, Πάρε, Κάνε, Γίνε και Δες. Την ιστοσελίδα την έχει κοροϊδέψει η ιστοσελίδα E-Online, τα περιοδικά Vanity Fair και Daily Mirror, αλλά και η εφημερίδα The Independent.Προσωπική ζωή
Όταν ήταν 24 χρονών, η Πάλτροου ήταν αρραβωνιασμένη για έξι μήνες με τον ηθοποιό Μπραντ Πιτ, με τον οποίο είχε σχέση από το Δεκέμβριο του 1994 μέχρι τον Ιούνιο του 1997.Celebrity Central / Top 25 Celebs Gwyneth Paltrow Ο αρραβώνας ακυρώθηκε, σύμφωνα με την Πάλτροου, επειδή η ίδια δεν ήταν έτοιμη για γάμο, ενώ αργότερα ένιωθε υπεύθυνη για το ότι πλήγωσε τον Πιτ, καθώς ήταν σε άσχημη κατάσταση εκείνη την περίοδο της ζωής της. Η Πάλτροου αργότερα δήλωσε ότι η σχέση της με τον Πιτ ήταν η πρώτη που είχε με έναν άλλο διάσημο και της δίδαξε την αναγκαιότητα να διατηρεί διακριτικό δημόσιο προφίλ όσον αφορά τη ρομαντική της ζωή.

Η Πάλτροου είχε σχέση με τον ηθοποιό Μπεν Άφλεκ από το 1997 μέχρι τα τέλη του 2000. Σύντομα μετά το χωρισμό τους, η Πάλτροου έπεισε τον Άφλεκ να δουλέψει στην ταινία Τυχαία Συνάντηση (Bounce) με αυτήν. Κατά τη διάρκεια των γυρισμάτων της ταινίας, τα οποία έγιναν στα μέσα του 1999, το ζευγάρι επανασυνδέθηκε ξανά μέχρι τον τελικό χωρισμό τους τον Οκτώβριο του 2000.

Τον Οκτώβριο του 2002, η Πάλτροου γνώρισε τον Κρις Μάρτιν, τραγουδιστή του βρετανικού ροκ συγκροτήματος Coldplay, τρεις εβδομάδες μετά τον θάνατο του πατέρα της, Μπρους Πάλτροου. Παντρεύτηκαν στις 5 Δεκεμβρίου 2003 σε μια τελετή σε ένα ξενοδοχείο της Νότιας Καλιφόρνια. Στις 14 Μαΐου 2004, το ζευγάρι απέκτησε το πρώτο του παιδί, ένα κορίτσι ονόματι Απλ Μπλάιθ Άλισον Μάρτιν. Η Πάλτροου εξήγησε το ασυνήθιστο μικρό όνομα της κόρης της στην εκπομπή της Όπρα Γουίνφρεϊ, λέγοντας: «Ακουγόταν τόσο γλυκό και μου έφερνε στο μυαλό μια τόσο όμορφη εικόνα για εμένα – ξέρεις, τα μήλα είναι τόσο γλυκά  και θρεπτικά και είναι και στη Βίβλο – και απλά σκέφτηκα ότι ακουγόταν τόσο αξιαγάπητο και … καθαρό! Και απλά σκέφτηκα, "Τέλειο!"».

Το δεύτερο παιδί τους, ένα αγόρι ονόματι Μόουζες Μπρους Άντονι Μάρτιν, γεννήθηκε στις 8 Απριλίου 2006 στο νοσοκομείο Mount Sinai της Νέας Υόρκης. Το μικρό όνομα του γιου της, προέρχεται από το τραγούδι με τίτλο «Moses» που της είχε γράψει ο άντρας της πριν από το γάμο τους. Η Πάλτροου δήλωσε ότι μείωσε τις ώρες δουλειάς της αφότου έγινε μητέρα. Επίσης, έχει δηλώσει ότι μετά τη γέννα του δεύτερου παιδιού της έπασχε από επιλόχεια κατάθλιψη.

Το 2010, η Πάλτροου υπέστη ένα σοβαρό κάταγμα κνημιαίου οροπεδίου, εξαιτίας έλλειψης βιταμίνης D και οστεοπενίας.Vitamin D Association Experts' Forum 2011 - Sunlight Robbery - the failure of UK policy on Vitamin D. Oliver Gillie PhD

Το 2011, ανακάλυψε ότι η οικογένεια του πατέρα της είναι μακρινή απόγονος ραβίνων της Ανατολικής Ευρώπης και αυτό την ενέπνευσε να μεγαλώσει τα δύο παιδιά της σε εβραϊκό περιβάλλον."Gwyneth: I'll raise my children as Jewish says the star who 'doesn't believe in religion' Daily Mail Online, July 20, 2011

Το Μάρτιο του 2014, έγινε γνωστό ότι η Γκουίνεθ Πάλτροου και ο Κρις Μάρτιν χώρισαν με κοινή συναίνεση, μετά από 10 χρόνια γάμου.Διαζύγιο για την Γκουίνεθ Πάλτροου και τον Κρις Μάρτιν http://news.in.gr/culture/article/?aid=1231306090

Φιλμογραφία
Κινηματογράφος
ΤίτλοςΈτοςΡόλος Σημειώσεις Στον Ρυθμό του Έρωτα (Shout) 1991 Ρεμπέκα Κάπταιν Χουκ (Hook) 1991 Νεαρή Γουέντι Ντάρλινγκ Deadly Relations 1993 Κάρολ Αν Φάγκοτ Δεσμοί Διαστροφής (Malice) 1993 Πάολα Μπελ Flesh and Bone 1993 Τζίνι Ο Φαύλος Κύκλος της Κυρίας Πάρκερ  (Mrs. Parker and the Vicious Circle) 1994 Πάολα Χαντ Μαθήματα Ζωής (Higher Learning) 1995 Μαθήτρια Δεν αναφέρθηκε το όνομά της στους τίτλους τέλους Ο Τζέφερσον στο Παρίσι (Jefferson in Paris) 1995 Πάτσι Τζέφερσον Seven 1995 Τρέισι Μιλς Υποψηφιότητα—Βραβείο Saturn Β' Γυναικείου Ρόλου Έρωτας στο Φεγγαρόφωτο  (Moonlight and Valentino) 1995 Λούσι Τρέιγκερ Hard Eight 1996 Κλεμεντίν The Pallbearer 1996 Τζούλι ΝτιΜάρκο Έμμα (Emma) 1996 Έμμα Γουντχάουζ Βραβείο Satellite Α' Γυναικείου Ρόλου (Μιούζικαλ ή Κωμωδία) Out of the Past 1998 Σάρα Όρν Τζιούετ Φωνή Απρόσμενος έρωτας 1998 Έλεν Κουίλι Βραβείο Florida Film Critics Circle Α' Γυναικείου Ρόλου (και για το Ερωτευμένος Σαίξπηρ (Shakespeare in Love)Βραβείο Russian Guild of Film Critics Καλύτερης Ξένης Ηθοποιού Μεγάλες Προσδοκίες (Great Expectations) 1998 Εστέλα Ένοχη Σιωπή (Hush) 1998 Έλεν Μπάρινγκ Ένας τέλειος φόνος 1998 Έμιλι Μπράντφορντ Τέιλορ Βραβείο Blockbuster Entertainment Α' Γυναικείου Ρόλου Ερωτευμένος Σαίξπηρ (Shakespeare in Love) 1998 Βαιόλα Ντι Λέσεπς Όσκαρ Α' Γυναικείου ΡόλουΒραβείο Empire Α' Γυναικείου ΡόλουΒραβείο Florida Film Critics Circle Α' Γυναικείου Ρόλου (και για το Απρόσμενος έρωτας)Χρυσή Σφαίρα Α' Γυναικείου Ρόλου - Μιούζικαλ ή ΚωμωδίαΒραβείο Kansas City Film Critics Circle Α' Γυναικείου ΡόλουΒραβείο Las Vegas Film Critics Society Α' Γυναικείου ΡόλουΒραβείο MTV Movie Καλύτερου Φιλιού (μοιρασμένο με τον Τζόζεφ Φάινς)Βραβείο Σωματείου Ηθοποιών Α' Γυναικείου ΡόλουΒραβείο Σωματείου Ηθοποιών Καλύτερου ΚαστΥποψηφιότητα—Βραβείο BAFTA Α' Γυναικείου ΡόλουΥποψηφιότητα—Βραβείο Blockbuster Entertainment Αγαπημένης ΗθοποιούΥποψηφιότητα—Βραβείο Chicago Film Critics Association Α' Γυναικείου ΡόλουΥποψηφιότητα—Βραβείο MTV Movie Καλύτερης Γυναικείας ΕρμηνείαςΥποψηφιότητα—Βραβείο Online Film Critics Society Α' Γυναικείου ΡόλουΥποψηφιότητα—Βραβείο Satellite Α' Γυναικείου Ρόλου (Μιούζικαλ ή Κωμωδία)Υποψηφιότητα—Βραβείο Teen Choice Καλύτερης ΗθοποιούΥποψηφιότητα—Βραβείο Teen Choice Πιο Σέξι Ερωτικής Σκηνής (μοιρασμένο με τον Τζόζεφ Φάινς) Ο ταλαντούχος κύριος Ρίπλεϊ (The Talented Mr. Ripley) 1999 Μαρτζ Σέργουντ Υποψηφιότητα-Βραβείο Blockbuster Entertainment Αγαπημένης Ηθοποιού The Intern 2000 Τον εαυτό της Δεν αναφέρθηκε το όνομά της στους τίτλους τέλους Ντουέτα (Duets) 2000 Λιβ Τυχαία Συνάντηση (Bounce) 2000 Άμπι Τζάνελο Βραβείο Blockbuster Entertainment Αγαπημένης ΗθοποιούΥποψηφιότητα—Βραβείο MTV Movie Καλύτερου Φιλιού (μοιρασμένο με τον Μπεν Άφλεκ) Επέτειος Γάμου (The Anniversary Party) 2001 Σκάι Ντέιβιντσον Οικογένεια Τενενμπάουμ (The Royal Tenenbaums) 2001 Μάργκοτ Τένενμπαουμ  Υποψηφιότητα—Βραβείο Phoenix Film Critics Society Καλύτερου καστΥποψηφιότητα—Βραβείο Satellite Α' Γυναικείου Ρόλου (Μιούζικαλ ή Κωμωδία) Βαριά Ερωτευμένος (Shallow Hal) 2001 Ρόουζμαρι Σάναχαν Υποψηφιότητα—Βραβείο Teen Choice Καλύτερης Ηθοποιού Searching for Debra Winger 2002 Τον εαυτό της Ντοκιμαντέρ Ώστιν Πάουερς:Το Χρυσό Εργαλείο (Austin Powers in Goldmember) 2002 Ντίξι Νόρμους Ερωτικό Μυστικό (Possession) 2002 Μοντ Μπέιλι Θέα από Ψηλά (View from the Top) 2003 Ντόνα Τζένσεν Σύλβια (Sylvia) 2003 Σύλβια Πλαθ Σκάϊ Κάπτεν:Ο Κόσμος του Άυριο (Sky Captain and the World of Tomorrow) 2004 Πόλι Πέρκινς Υποψηφιότητα—Βραβείο MTV Movie Καλύτερου Φιλιού (μοιρασμένο με τον Τζουντ Λο) Proof 2005 Κάθριν Υποψηφιότητα—Χρυσή Σφαίρα Α' Γυναικείου Ρόλου - Δράμα Διασημότητα (Infamous) 2006 Κίτι Ντιν Η Αγάπη (& τα άλλα Δεινά) (Love and Other Disasters) 2006 Χόλιγουντ Τζακς Εμφάνιση Κάμεο Οικογένεια της Συμφοράς! (Running with Scissors) 2006 Χόπ Φιντς The Good Night 2007 Ντόρα Iron Man 2008 Βιρτζίνια "Πέπερ" Ποτς Υποψηφιότητα—Βραβείο Saturn Α' Γυναικείου ΡόλουΥποψηφιότητα—Βραβείο Teen Choice Καλύτερης Ηθοποιού Δύο Έρωτες (Two Lovers) 2008 Μισέλ Υποψηφιότητα—Βραβείο Independent Spirit Α' Γυναικείου Ρόλου Iron Man 2 2010 Βιρτζίνια «Πέπερ» Ποτς Υποψηφιότητα—Βραβείο Teen Choice Καλύτερης ΗΘοποιού - Επιστημονική ΦαντασίαΥποψηφιότητα—Βραβείο Scream Καλύτερης Ηθοποιού - Επιστημονική Φαντασία Εκεί που είναι η Αγάπη (Country Strong) 2010 Κέλι Κέιντερ Glee: The 3D Concert Movie 2011 Χόλι Χόλιντεϊ Εμφάνιση Κάμεο Contagion 2011 Μπεθ Έμχοφ  Thanks For Sharing 2012 Φοίβη Ανεξάρτητη Ταινία Οι Εκδικητές (The Avengers) 2012 Βιρτζίνια «Πέπερ» Ποτς  Iron Man 3 2013 Βιρτζίνια «Πέπερ» Ποτς  Virunga 2014  Ντοκιμαντέρ Mortdecai 2016 Johanna Mortdecai  Justin Timberlake + The Tennessee Kids 2016 Τον εαυτό της ΝτοκιμαντέρSpider-Man: Η Επιστροφή Στον Τόπο Του2017Πέππερ ΠοτςΕκδικητές: Ο Πόλεμος της Αιωνιότητας2018Πέππερ ΠοτςΕκδικητές: Η Τελευταία Πράξη2019Πέππερ Ποτς

Τηλεόραση
 Τίτλος Έτος Ρόλος Σημειώσεις Saturday Night Live 1999 Παρουσιάστρια Παρουσίασε επεισόδια το 1999, 2001 και 2011 Spain... On The Road Again 2008 Τον εαυτό της The Marriage Ref 2010 Τον εαυτό της Glee 2010–11, 2014 Χόλι Χόλιντεϊ Βραβείο Έμμυ Εξαιρετικής Ηθοποιού σε ρόλο Γκεστ Κωμικής Σειράς (2011) Αναμένεται - Βραβείο People's Choice Αγαπημένης Τηλεοπτικής Γκεστ Σταρ (2012) Who Do You Think You Are? 2011 Τον εαυτό της 2ος Κύκλος, επεισόδιο 7 «Gwyneth Paltrow» The New Normal 2012 Abby Επεισόδιο: Pilot Web Therapy 2014 Maya Ganesh Επεισόδιο: 2o  Nightcap 2016 Τον εαυτό της Επεισόδιο: A-List Thief

Δισκογραφία
Σινγκλς
 Σινγκλ Έτος Κορυφαίες θέσεις στα τσαρτ Πιστοποίηση(με κριτήριο τις πωλήσεις) Άλμπουμ US US AC USCountry AUS NZ UK  «Cruisin» (με τον Χιούι Λιούις) 2000 — 1 — 1 1 — AUS: 2× Πλατινένιο Duets «Bette Davis Eyes» — — — 3 — — AUS: Πλατινένιο «Country Strong» 2010 81 — 30 — — — Country Strong «Me and Tennessee» (με τον Τιμ ΜακΓκράου) 2011 — — 34 — — 63 «—» συμβολίζει κυκλοφορίες που δεν μπήκαν στα τσαρτ.

Σινγκλς στο Glee
 Σινγκλ Έτος Κορυφαίες θέσεις στα τσαρτ Άλμπουμ US AUS CAN IRL UK «Forget You» (με το καστ του Glee) 2010 11 24 12 20 31 Glee: The Music, Volume 4 «Nowadays / Hot Honey Rag» (με το καστ του Glee) — — — — — Σινγκλς εκτός άλμπουμ «Singing in the Rain / Umbrella» (με το καστ του Glee) 18 23 20 10 22 «Do You Wanna Touch Me (Oh Yeah)» (με το καστ του Glee) 2011 57 — 63 — 95 Glee: The Music, Volume 5 «Kiss» (με το καστ του Glee) 83 98 80 — — «Landslide» (με το καστ του Glee) 23 38 35 36 52 «Turning Tables» (με το καστ του Glee) 66 — 66 — 75 Glee: The Music, Volume 6 «—» συμβολίζει κυκλοφορίες που δεν μπήκαν στα τσαρτ.

Εμφανίσεις σε άλμπουμ
 Τραγούδι Έτος Άλμπουμ «Silent Worship» (με τον Γιούαν ΜακΓκρέγκορ) 1996 Έμμα (Emma) «Just My Imagination (Running Away with Me)» (με τον Babyface) 2000 Duets «It's Only Love» (με τη Σέριλ Κρόου) 2002 C'mon, C'mon «What Is This Thing Called Love» (με τον Μαρκ Ρούμπιν Μπαντ) 2006 Διασημότητα  (Infamous) «Shake That Thing» 2010 Country Strong «Coming Home» «A Fighter» «Travis» «Somewhere Over The Rainbow» (με τον Μάθιου Μόρισον) 2011 Matthew Morrison «This Woman's Work» 2011 Every Mother Counts

Μουσικά βίντεο κλιπ
 Βίντεο Κλιπ Έτος Σκηνοθέτης «Country Strong» 2010 Κριστίν Μπάρλοου, Κρίστοφερ Σιμς «Me and Tennessee» (με τον Τιμ ΜακΓκράου) 2011  Σάνα Φεστ

 Δημοσιευμένα έργα 




 Βραβεύσεις και υποψηφιότητες 
 Δείτε εδώ''

Παραπομπές

Εξωτερικοί σύνδεσμοι

 People 
 Twitter
 Gwyneth Paltrow's newsletter, Goop


Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Αμερικανίδες τραγουδίστριες
Κατηγορία:Αμερικανοί τραγουδοποιοί
Κατηγορία:Αμερικανοί συγγραφείς βιβλίων μαγειρικής
Κατηγορία:Αμερικανοεβραίοι